**ΠΡΟΠΤΥΧΙΑΚΑ ΠΡΟΓΡΑΜΜΑΤΑ ΣΠΟΥΔΩΝ**

**ΟΔΙΚΟΣ ΧΑΡΤΗΣ ΕΝΕΡΓΕΙΩΝ ΤΡΟΠΟΠΟΙΗΣΕΩΝ**

**Τροποποίηση/ Αναμόρφωση Προγράμματος Προπτυχιακών Σπουδών**

Με απόφαση Συνέλευσης Τμήματος μετά από έγκριση της Συγκλήτου

Θα πρέπει να υπάρχουν και οι σχετικές μεταβατικές διατάξεις για τους φοιτητές των προηγούμενων ετών ή να υπάρχει αναφορά ότι το νέο ΠΠΣ ισχύει για όλους τους φοιτητές του Τμήματος.

Ισχύει από το επόμενο ακαδημαϊκό έτος

Τα αιτήματα θα πρέπει να γίνονται από Απρίλιο έως Ιούλιο, ώστε να γίνεται ο απαραίτητος έλεγχος από τη Διεύθυνση Ακαδημαϊκών Θεμάτων και η έγκριση από τη Σύγκλητο πριν την έναρξη του νέου ακαδημαϊκού έτους.

Αιτήματα τροποποίησης (όχι αναμόρφωσης), μπορούν να γίνονται στη διάρκεια από Σεπτέμβριο έως Μάρτιο, μόνο σε ειδικές περιπτώσεις που αφορούν χρηματοδότηση (π.χ. θέσεις εντεταλμένων διδασκόντων) και μόνο για την επικαιροποίηση του ΠΠΣ ως προς τα μαθήματα που αφορούν στη χρηματοδότηση. Σε αυτή την περίπτωση οι αλλαγές έχουν ισχύ από το επόμενο ακαδημαϊκό εξάμηνο.

**Τροποποίηση/Επικαιροποίηση Κανονισμού ΠΠΣ / Εσωτερικού Κανονισμού Λειτουργίας Τμήματος / Οδηγού Σπουδών**

Με απόφαση Συνέλευσης Τμήματος μετά από έγκριση της Συγκλήτου

Ισχύει από την έγκριση της Συγκλήτου

Αν εκδίδεται ετήσιος οδηγός σπουδών, τα αιτήματα θα πρέπει να γίνονται από Απρίλιο έως Ιούλιο, ώστε να γίνεται ο απαραίτητος έλεγχος από τη Διεύθυνση Ακαδημαϊκών Θεμάτων και η έγκριση από τη Σύγκλητο πριν την έναρξη του νέου ακαδημαϊκού έτους.

**Ιδρυματικός Κατάλογος Μαθημάτων**

Κάθε Σεπτέμβρη με απόσπασμα πρακτικού της Κοσμητείας μετά από έγκριση της Συγκλήτου

Οι Κοσμητείες έχουν ενημερωθεί από τα Τμήματα για τυχόν τροποποιήσεις των ΠΠΣ (που έχουν εγκριθεί από τη Σύγκλητο το διάστημα Μαΐου-Αυγούστου) και διαβιβάζουν στη Σύγκλητο για επικαιροποίηση του Ιδρυματικού Καταλόγου Μαθημάτων του ΠΘ.